Stofmisbrug og afhængighed af Peter Ege (Bog, Hæftet)
> Bøger>Stofmisbrug og afhængighed: hos unge og voksne
Stofmisbrug og afhængighed: hos unge og voksne (Bog, Hæftet)
ISBN-13: 9788741223940
Diverse ophavsangivelser: grafer: Jens Lund Kirkegaard
Stofmisbrug og afhængighed: hos unge og voksne
Er nul tolerance vejen frem? . eller er der i højere grad brug for en anderledes og afbalanceret narkotikapolitik.
Dette giver Peter Ege med sine mange års erfaring inden for området sit bud på i denne nye bog. Det er forfatterens opfattelse, at vi snarere end at forsøge at 'bekæmpe' og 'udrydde' problemet bør vælge at leve med det, forstå det bedre og hjælpe de mennesker, der er bærere af problemet - også med den egoistiske bagtanke, at de så vil skabe færre problemer for os andre.
Ud over at være et indlæg i denne altid aktuelle debat, beskriver bogen de grundlæggende faktuelle aspekter af stofmisbruget; hvad er stofmisbrug, hvor mange misbrugere er der, og hvorfor vælger nogle denne løbebane. Den fortæller om stofferne, hvordan og hvorfor de virker - og om de personlige og samfundsmæssige konsekvenser af stofmisbruget.
Bogen henvender sig til alle, der fagligt eller personligt ønsker at orientere sig i det komplicerede område, der udgøres af stofmisbrugere, stoffer, forhandlere, behandlere, politi, politikere, presse og andre implicerede. Det er et skræmmende og yderst aktuelt problem, hvis forskellige aspekter ofte griber helt uforudsigeligt ind i hinanden. Og det er et problem, som mange mennesker kommer i forbindelse med: som ofre, som pårørende, som behandlere, som efterforskere og beslutningstagere.
Peter Ege er socialoverlæge i Københavns Kommune og Sundhedsstyrelsens sagkyndige rådgiver om stofmisbrug. Han har beskæftiget sig med stofmisbrug siden 1969 og har skrevet flere bøger og artikler om emnet.